L'alumnat dels IES Clot del Moro i IES Jorge Juan presenten els seus cartells per al concurs de Comerç i Mercats
05 de juliol 2021

![Imagen 1](/media/rfykxta5/77-c_cartelesmini.jpg)![Imagen 2](/media/rajhilv1/c_ana-maria-quesada.jpg)

La iniciativa del departament de Comerç i Mercats de l'ajuntament de Sagunt per a fer partícip a la ciutadania de la creació d'un cartell per a la campanya de promoció del comerç local 2021, s'ha acostat fins als instituts IES Clot del Moro i IES Jorge Juan. El concurs consistix a dissenyar la imatge i l'eslògan de la campanya, que té la intenció d'impulsar i dinamitzar el comerç de la nostra ciutat a més d'augmentar el consum responsable i per tant les vendes dels comerços de Sagunt.

Si bé és un concurs dirigit a tota la ciutadania, la regidora de Comerç i Mercats, Ana María Quesada, explica que acostant-ho a als instituts s'ha aconseguit major participació: «**Ens vam dirigir a estos instituts per a traslladar-los la campanya que iniciava el departament de Comerç i Mercats, l'interessant que podia ser per a l'alumnat: a l'IES Clot del Moro per la part de branca artística, i a l'IES Jorge Juan per la part de comerç i màrqueting**.»

Així mateix, la setmana passada van recollir tots els cartells realitzats per l'alumnat de tots dos centres i, segons ha manifestat l'edil ha sigut una resposta molt bona. «**Estem valorant per al pròxim curs iniciar la convocatòria abans perquè no els coincidisca amb el final de curs**» ha puntualitzat.

Dijous que ve tindrà lloc el Consell Assessor de Comerç en el qual es triarà el cartell guanyador de tots els que s'han presentat, entre els quals es troben cartells d'estos centres com de població en general.​

  

![AYTOSAGUNTO_IMG_NOT_ALT](/media/3ojkkbao/77-c_cuerpocarteles.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-alumnat-dels-ies-clot-del-moro-i-ies-jorge-juan-presenten-els-seus-cartells-per-al-concurs-de-comerc-i-mercats/ "Facebook")
*   [](http://twitter.com/share?url=https://aytosagunto.es/va/actualitat/l-alumnat-dels-ies-clot-del-moro-i-ies-jorge-juan-presenten-els-seus-cartells-per-al-concurs-de-comerc-i-mercats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alumnat-dels-ies-clot-del-moro-i-ies-jorge-juan-presenten-els-seus-cartells-per-al-concurs-de-comerc-i-mercats/ "Linked In")
*   [](mailto:?body=https://aytosagunto.es/va/actualitat/l-alumnat-dels-ies-clot-del-moro-i-ies-jorge-juan-presenten-els-seus-cartells-per-al-concurs-de-comerc-i-mercats/)